Ημερομηνία: 14/3/2025

**ΑΝΑΚΟΙΝΩΣΗ**

**Πρόσκληση υποβολής αίτησης συμμετοχής σε Εντατικό Πρόγραμμα Μικτής Κινητικότητας (Blended Intensive Programme - BIP) στο πλαίσιο δράσεων του**

**Ευρωπαϊκού Πανεπιστημίου EUNICE και του προγράμματος Erasmus+ με τίτλο: “Summer School 2025: Global Studies in Uncertain Times: Identifying Challenges, Proposing Solutions”, University of Cantabria, στην Ισπανία,**

**ΚΑ131: Βραχυχρόνια Κινητικότητα φοιτητριών/τών για σπουδές Σχέδιο: 2024-1-ES01-ΚΑ131-HED-000200165-1**

Το Πανεπιστήμιο Πελοποννήσου είναι ένα από τα 10 Ευρωπαϊκά Πανεπιστήμια που συναποτελούν την Ευρωπαϊκή Πανεπιστημιακή Συμμαχία με την επωνυμία «EUNICE - the European University for Customised Education», στο πλαίσιο της πρωτοβουλίας της Ευρωπαϊκής Επιτροπής «EUROPEAN UNIVERSITY» η οποία χρηματοδοτείται από το Πρόγραμμα Erasmus+.

Στο πλαίσιο των δράσεων της Συμμαχίας των Ευρωπαϊκών Πανεπιστημίων EUNICE, το **Πανεπιστήμιο της Καντάμπρια (UC, Santander) στην Ισπανία** διοργανώνει ένα Εντατικό Πρόγραμμα Μικτής Κινητικότητας – Blended Intensive Programme (BIP) με τίτλο: “**Summer School 2025: Global Studies in Uncertain Times: Identifying Challenges, Proposing Solutions”.** Το BIP θα έχει διαδικτυακή και δια ζώσης παρακολούθηση. Πιο συγκεκριμένα, τα διαδικτυακάμαθήματα θα διεξαχθούν από τις 2 έως τις 30 Ιουνίου 2025, σε 7 διακριτές ενότητες, ενώ τα δια ζώσης μαθήματα θα διεξαχθούν από τις 3 έως τις 13 Ιουλίου 2025 στην πόλη Santander, Ισπανία. Η συμμετοχή στο BIP παρέχει **3 πιστωτικές μονάδες ECTS**, που θα καταχωρηθούν στο Παράρτημα Διπλώματος.

Το πρόγραμμα έχουν τη δυνατότητα να παρακολουθήσουν **τρεις (3) φοιτήτριες/τές** του Πανεπιστημίου Πελοποννήσου των οποίων οι σπουδές άπτονται των θεματικών πεδίων των κοινωνικών επιστημών και της δημοσιογραφίας όλων των κύκλων σπουδών (προπτυχιακό, μεταπτυχιακό, διδακτορικό).

**Δικαίωμα συμμετοχής / αίτησης** στο BIP έχουν οι φοιτήτριες/τές που κατέχουν αναγνωρισμένο τίτλο επιπέδου τουλάχιστον Β2  στην Αγγλική γλώσσα (γλώσσα διεξαγωγής του BIP).

ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ

1. Αίτηση εκδήλωσης ενδιαφέροντος προς το Πανεπιστήμιο Πελοποννήσου

(Διατίθεται σε ηλεκτρονική μορφή στον ίδιο σύνδεσμο με την Ανακοίνωση)

1. Πιστοποιητικό αναλυτικής βαθμολογίας (μέσος όρος βαθμολογίας με βάση τα μαθήματα που έχουν εξεταστεί επιτυχώς μέχρι την υποβολή της αίτησης)
2. Επίπεδο γνώσης της αγγλικής γλώσσας Β2
3. Βιογραφικό Σημείωμα στα ελληνικά και στα αγγλικά
4. Φωτοαντίγραφο αστυνομικού δελτίου ταυτότητας ή διαβατηρίου
* **Συμπληρωματικά για μετακίνηση Μεταπτυχιακού επιπέδου**: Έγγραφο σύμφωνης γνώμης από τον/την Επιστημονικό/η Υπεύθυνο/η του Μεταπτυχιακού Προγράμματος.
* **Συμπληρωματικά, για μετακίνηση Διδακτορικού επιπέδου**: Έγγραφο σύμφωνης γνώμης από την Τριμελή Επιτροπή.

ΠΡΟΘΕΣΜΙΑ ΥΠΟΒΟΛΗΣ

Η αίτηση εκδήλωσης ενδιαφέροντος προς το Πανεπιστήμιο Πελοποννήσου και τα υπόλοιπα απαιτούμενα δικαιολογητικά θα υποβληθούν μέχρι την **Πέμπτη 20 Μαρτίου 2025 και ώρα 15:00**.

ΥΠΟΒΟΛΗ ΔΙΚΑΙΟΛΟΓΗΤΙΚΩΝ - ΠΛΗΡΟΦΟΡΙΕΣ

Τα δικαιολογητικά υποβάλλονται μόνο μέσω ηλεκτρονικού ταχυδρομείου απευθείας στο Γραφεία Erasmus, Email: erasmus@uop.gr Γραφείο Erasmus (ΝΑΥΠΛΙΟ) τηλ. 27520 70222.

Οι ενδιαφερόμενες/νοι φοιτήτριες/τές πριν την υποβολή της αίτησής τους και για τυχόν απορίες, έχουν τη δυνατότητα να επικοινωνήσουν με την κ. Παρασκευή Χαϊδά, Τμήμα Διεθνών Σχέσεων, στο τηλέφωνο: 2710-230008 ή στο email: iro@go.uop.gr και τη Λέκτορα Αρετή Βογοπούλου, μέλος της ομάδας έργου EUNICE του Πανεπιστημίου Πελοποννήσου στο τηλέφωνο: 27210-45274 ή στο email: a.vogopoulou@uop.gr.

Μετά την αξιολόγηση, οι επιλεχθείσες φοιτήτριες και οι επιλεχθέντες φοιτητές θα ενημερωθούν με ηλεκτρονικό μήνυμα για τα επόμενα βήματα που θα πρέπει να ακολουθηθούν.

Σε μεταγενέστερο στάδιο οι επιλεχθείσες φοιτήτριες και οι επιλεχθέντες φοιτητές, θα χρειαστεί να υπογράψουν τη Συμφωνία Online Learning Agreement.

ΚΡΙΤΗΡΙΑ ΕΠΙΛΟΓΗΣ ΦΟΙΤΗΤΡΙΩΝ/ΤΩΝ

H επιλογή των φοιτητών/τριών θα πραγματοποιηθεί βάσει κριτηρίων σύμφωνα με τον νέο Οδηγό Κινητικότητας Erasmus+ του Πανεπιστημίου Πελοποννήσου: [https://erasmus.uop.gr/sites/default/files/Mobility%20regulation%20Erasmus%2B%](https://erasmus.uop.gr/sites/default/files/Mobility%20regulation%20Erasmus%2B%202024.pdf) [202024.pdf](https://erasmus.uop.gr/sites/default/files/Mobility%20regulation%20Erasmus%2B%202024.pdf) .

Σημειώνεται ότι ο τελικός αριθμός των φοιτητριών/τών που θα λάβουν μέρος στο BIP και θα μετακινηθούν στο **Πανεπιστήμιο της Καντάμπρια (UC, Santander) στην Ισπανία**, θα οριστικοποιηθεί βάσει των διαθέσιμων χρηματικών υπολοίπων του Προγράμματος Erasmus+. Επίσης, υπογραμμίζεται ότι δικαίωμα μετακίνησης έχουν οι φοιτητές/τριες που θα επιλεγούν και θα ολοκληρώσουν επιτυχώς το διαδικτυακό μέρος του εν λόγω προγράμματος.

Σε περίπτωση που υπάρξουν επιλαχούσες/όντες, αυτοί θα μετακινηθούν επίσης, εφόσον επαρκούν τα κονδύλια που έχουν διατεθεί από τον φορέα χρηματοδότησης (το Ίδρυμα Κρατικών Υποτροφιών – ΙΚΥ, που είναι η Εθνική Μονάδα Συντονισμού του προγράμματος Erasmus για την Ελλάδα).

Τυχόν ενστάσεις θα μπορούν να υποβληθούν μόνο από την/τον υποψήφια/φιο προς το Τμήμα Διεθνών Σχέσεων, ηλεκτρονικά με αποστολή email στο iro@go.uop.gr σε αποκλειστική προθεσμία τριών (3) εργάσιμων ημερών από την κοινοποίηση των αποτελεσμάτων αξιολόγησης. Το Γραφείο θα διαβιβάσει τις ενστάσεις προς αξιολόγηση στην αρμόδια Επιτροπή Ενστάσεων.

ΟΙΚΟΝΟΜΙΚΗ ΥΠΟΣΤΗΡΙΞΗ (ΔΡΑΣΗ ΚΑ131, ΣΧΕΔΙΟ 2023)

Η δια ζώσης παρακολούθηση του BIP υποστηρίζεται οικονομικά από το Πρόγραμμα Erasmus+ σύμφωνα με τα οριζόμενα στην ιστοσελίδα του ΙΚΥ ([https://www.iky.gr](https://www.iky.gr/)) κι όπως αποτυπώνεται στον παρακάτω πίνακα:

|  |  |  |
| --- | --- | --- |
| **Διάρκεια Κινητικότητας με Φυσική Παρουσία** | **Ποσό επιχορήγησης για κινητικότητα με φυσική παρουσία** | **Ομάδες με λιγότερες ευκαιρίες** |
| **Έως την 14η ημέρα** | 79 ευρώ την ημέρα/φοιτήτρια/τή | + 100 € για ολόκληρη την περίοδο της κινητικότητας |

Περισσότερες σχετικές πληροφορίες παρέχονται:

* + στην ανανεωμένη ιστοσελίδα Erasmus+ του Πανεπιστημίου Πελοποννήσου: <https://erasmus.uop.gr/index.php> και [https://erasmus.uop.gr/student-with-](https://erasmus.uop.gr/student-with-disabilities)disabilities
	+ στην ιστοσελίδα του Ευρωπαϊκού Πανεπιστημίου EUNICE: <https://eunice-university.eu/course/global-studies-summer-school-2025/>
	+ Λεπτομέρειες του προγράμματος αναφέρονται στο επισυναπτόμενο flyer

Συνημμένα αρχεία με την ανακοίνωση:

* Αίτηση εκδήλωσης ενδιαφέροντος (έγγραφο MS Word)

Εκ μέρους της Ομάδας Έργου EUNICE του Πανεπιστημίου Πελοποννήσου Η Αντιπρύτανις Διοικητικών Υποθέσεων, Διεθνών Σχέσεων & Εξωστρέφειας

Καθηγήτρια, Ευθαλία Χατζηγιάννη